|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

|  |
| --- |
| Ugnius Kiguolis |
| Pilnas vardas | Ugnius Kiguolis |
| Gimė | 1978 m. gruodžio 9 d. (44 metai) |
| Kilmė | Lietuva Lietuva |
| Žanrai | pop |
| Veikla | Muzikos prodiuseris, dainininkas, verslininkas, investuotojas, filantropas. |
| Aktyvumo metai | 2006 - dabar |
| Įrašų kompanija | Supermuzika |
| Susijusi veikla | Naujieji lietuviaiTipo grupė Internetinių projektų kūrimas, vystymas. |

**Ugnius Kiguolis** (g. 1978 m. gruodžio 9 d. Kaune) – prieštaringai vertinamas Lietuvos verslininkas, investuotojas, prodiuseris, buvęs muzikinės grupės „Naujieji Lietuviai" narys, nuomonės formuotojas, socialiniuose tinkluose skleidžiantis konspiracines teorijas.

Biografija
----------

Nuo 1992 iki 1996 m. mokėsi Prienų „Žiburio" gimnazijoje.

1996–2000 m. studijavo Vytauto Didžiojo universitete, įgijo Verslo administavimo specialybę. Žaidė VDU vaikinų krepšinio komandoje. 2000–2002 m. Vytauto Didžiojo universitete įgijo Pramogų verslo marketingo magistro laipsnį.

Išsiskyręs, buvusi žmona Jurgita Kiguolė. Vaikai: sūnus Matas.

Karjera
-------

2001 m. U. Kiguolis įkūrė įmonę „Elektroniniai sprendimai". Tais pačiais metais, kartu su žmona Jurgita, įkūrė „Supermodels" modelių agentūrą. 2012 m. tapo vienu iš pasaulinės, virš 100 modelių agenturų vienijančios, M.A.M.A. asociacijos valdybos narių.

2005–2007 m. dirbo tarptautinėje Enigma Software Group kompanijoje, užėmė COO pareigas. U. Kiguolio dėka Enigma Software Group Lietuvoje įkūrė vieną iš savo padalinių.

2006–2007 m. dirbo Pokernews Global kompanijose, užėmė CTO pareigas.

2006 m. U. Kiguolis tapo E. Bžesko įkurtos pop grupės "Naujieji Lietuviai" (NL) nariu. Išleidusi albumus 001 ir 002, tuo metu ji buvo laikoma viena iš skandalingiausių Lietuvos muzikinių grupių. 2007 m. grupė pakeitė savo pavadinimą į "Tipo grupė". 

2007 m. kartu su E. Bžesku, įkūrė prodiuserinę kompaniją „Supermuzika", kuriai priklausė vienos populiariausių to meto Lietuvos grupių: „Naujieji Lietuviai" (vėliau tapusi „Tipo grupė"), „69 danguje", „Šokoledas", „Mexicano", atlikėjai Milano, Lukas, Goda ir kiti.

2008 m. tragiškos avarijos metu, žuvo du "Tipo" grupės nariai. Tais pačiais metais, jų atminimui, grupė išleido "Tipo grupė" albumą ir galiausiai nutraukė savo veiklą. 

2011 m. U. Kiguolis nusifilmavo lietuviškame filme „Tadas Blinda. Pradžia".

2019 m. U. Kiguolis tapo asociacijos "Firmus Medicus" pirmininku , kuri užfiksuota skleidžiant mokslo nepatvirtintas melagienas

Filantropija
------------

Kiekvienais metais dalį savo uždirbtų pajamų U. Kiguolis skiria vargingai gyvenančių ir į nelaimę patekusių šeimų paramai. Jis taip pat žinomas kaip aktyvus įvairių socialinių įstaigų ir vargstančiais žmonėmis besirūpinančių TV projektų rėmėjas.

2016 m. U. Kiguolis iš varžytinių įsigijo Lentvario dvarą, prieš tai priklausiusį verslininkui Laimučiui Pinkevičiui. Jis teigia, kad dvarą norįs padaryti visuomenei preinamu kultūros paminklu.

Skandalai
---------

2013 m. buvo teisiamas už valstybinio miško užgrobimą. Jo metu buvo kaltinamas valstybinio miško teritorijoje pasistatęs savavališkus statinius. 2014 m. Kauno apylinkės teismas U.Kiguolį išteisino.

Ugnius Kiguolis vertinamas prieštaringai dėl melagienų skleidimo. 2020 m. Lietuvos faktų tikrintojai dar 2020 metų sausį U. Kiguolį įvardijo kaip vieną pirmųjų su COVID-19 susijusių sąmokslo teorijų skleidėjų Lietuvoje.

LRT atliktame tyrime pastebima, jog Ugnių Kiguolį dažnai galima sutikti mitinguose, kuriuos rengia asmenys, minimi VSD ataskaitose ir užsiimantys antivalstybine veikla, pasisakantys prieš Lietuvos narystę NATO bei Europos Sąjungoje. 2018 m. dalyvavo mitinge prieš „vaikų atiminėjimą", kuriame pastebėtas Vytautas Šustaustas, Kazimieras Juraitis ir kiti prieštaringi veikėjai, taip pat buvo riaušėmis pasibaigusiame mitinge 2020 m. vasarą prie Vyriausybės „Už laisvą pasirinkimą", o po „Didžiojo šeimos gynimo maršo" savo Facebook paskyroje Ugnius Kiguolis parašė: "Manau, repeticija pavyko su kaupu. Kaip jūs?" 

2021 m. U. Kiguolis registravo klaidinantį domeną *gpasas.it*, kuris buvo skirtas visuomenę klaidinančiai informacijai apie galimybių pasą. Tinklapį kūrė įmonė UAB "Elektroniniai sprendimai" (dar kitaip žinoma kaip *Esolutions*), kuriai vadovauja buvusi žmona Jurgita Kiguolė. Dėl šio tinklapio Registrų centras kreipėsi į policiją, kuri pradėjo tyrimą.

Šaltiniai
---------

1. ↑  Tyrimas: už melo apie vakcinas Lietuvoje – žinomi verslininkai ir politikai, Latvijoje keli jau už grotų (lrt.lt)
2. ↑  Music.lt Naujieji Lietuviai. 001
3. ↑  Music.lt Naujieji Lietuviai. 002
4. ↑  Alfa.lt Po „Naujųjų lietuvių" Bžeskas atgaivą rado „Tipo grupėje"
5. ↑  Delfi.lt Naktį žuvo du E.Bžesko įkurtos grupės „Tipo grupė" atlikėjai
6. ↑  Alfa.lt Per muzikos albumų pristatymą pagerbti žuvę „Tipo grupės" nariai
7. ↑   Asociacija "Firmus Medicus"
8. ↑   „Firmus Medicus" klaidina: nėra duomenų, kad 5G sukelia vėžį žmonėms
9. ↑  Delfi.lt Dešimtis tūkstančių žmonėms paaukojantis milijonierius U. Kiguolis sulaukia ir grasinimų
10. ↑  15min.lt Teismas atvertė sukčiavimu kaltinamo Kauno milijonieriaus Ugniaus Kiguolio bylą
11. ↑  15min.lt Suklastoto dokumento naudojimu kaltintas Ugnius Kiguolis išgirdo palankų teismo sprendimą
12. ↑  Tyrimas: už melo apie vakcinas Lietuvoje – žinomi verslininkai ir politikai, Latvijoje keli jau už grotų (lrt.lt)
13. ↑  LRT tyrimas. Už Šeimų maršo rengėjų ir rėmėjų – antiNATO mitingų šleifas, pronacistinės organizacijos ir ryšiai su VSD ataskaitose minimais asmenimis
14. ↑  Dėl U.Kiguolio tinklalapio apie galimybių pasą Registrų centras kreipėsi į policiją